Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 20 เม.ย.66
Daily Focus-บล.ฟินันเซีย ไซรัส ประจำวันที่ 20 เม.ย.66
20 เม.ย. 2566

บล.ฟินันเซีย ไซรัส ประเมินแนวโน้มตลาดวันนี้ (20 เม.ย.66) คาด SET Index แกว่งตัว Sideways to Sideways Down โดยมีแนวรับ 1,570 จุด กลุ่มพลังงานคาดว่ายังถ่วงตลาดตามราคาน้ำมันดิบที่ปรับลงต่อเนื่องอีก 2% จากความกังวลการขึ้นดอกเบี้ยและเศรษฐกิจ
อย่างไรก็ตามกลุ่มธนาคารและ Consumption Play คาดว่ายังช่วยประคองตลาดได้หลัง KTB, TTB ประกาศกำไรดีกว่าคาดซึ่งคาดเป็น Sentiment บวกต่อธนาคารอื่นๆ ที่จะประกาศตามออกมา ภาพเศรษฐกิจโลกโดยเฉพาะสหรัฐฯและยุโรปที่มีแนวโน้มชะลอ รวมถึงอัตราดอกเบี้ยที่จะยืนระดับสูงในช่วงครึ่งปีหลังนี้ยังจำกัดการปรับขึ้นของสินทรัพย์เสี่ยง อย่างไรก็ตามการเติบโตของเศรษฐกิจฝั่งเอเชียรวมถึงไทยที่ดูแข็งแกร่งกว่าคาดว่ายังเป็นปัจจัยที่ช่วยจำกัด Downside
ประกอบกับการเลือกตั้งที่กำลังจะเกิดขึ้นหากผลออกมาในเชิงบวกโดยมีแนวโน้มจัดตั้งรัฐบาลใหม่อย่างมีเสถียรภาพได้จะเป็นปัจจัยหนุนตลาดฯในช่วงครึ่งหลังของปี 66 ถึงปี 67 จึงยังชอบหุ้น Domestic Play และคาด Outperform Global Play ได้ต่อเนื่อง ระยะสั้นเน้นเลือกเก็งกำไรหุ้นที่มีปัจจัยบวกเฉพาะตัวและคาดกำไรไตรมาส 1/66 ออกมาแข็งแกร่ง
กลยุทธ์ : ยังเน้นลงทุนหุ้น Domestic และคาดกำไรไตรมาส 1/66 แข็งแกร่ง // ทยอยสะสมหุ้นเพิ่มในช่วงปรับฐาน
หุ้นเด่นเดือน เม.ย. : AOT, BA, BGRIM, CPN, MAKRO